AIŠKINAMASIS RAŠTAS

Dėl Molėtų rajono savivaldybės tarybos 2011 m. gruodžio 22 d. sprendimo Nr. B1-257 „Dėl Molėtų krašto muziejaus nuostatų patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Siekdamas didinti Molėtų krašto muziejaus (toliau – muziejus) paslaugų įvairovę bei kokybę, muziejus 2016 m. vasario 8 d. raštu Nr. R1-16 „Dėl Molėtų krašto muziejaus nuostatų papildymo“ kreipėsi į Molėtų rajono savivaldybės tarybą, prašydamas papildyti muziejaus nuostatus 18.16―18.27 papunkčiais.

Parengto sprendimo projekto tikslas – papildyti muziejaus nuostatus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis ir Lietuvos Respublikos biudžetinių įstaigų įstatymo 6 straipsnio 5 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Papildžius nuostatus, muziejus galės teikti daugiau paslaugų lankytojams.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Muziejaus nuostatų registravimo Juridinių asmenų registre mokestis iš muziejaus lėšų.

**6.Vykdytojai, įvykdymo terminai**

Muziejaus direktorė Viktorija Kazlienė.